ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 25 දරන වාද්දුව විවේකාරාම ප්‍රජා
සංවර්ධන පදනම (සංස්ථාගත කිරීමේ) පනත
[සහතිකය සටහන් කළේ 2008 මැයි මස 15 වන දින)
ආණ්ඩුවේ නියමය පරිදි මුද්‍රණය කරන ලදී.

2008 මැයි මස 16 වැනි දින ශ්‍රි ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 25 දරන වාද්දුව විවේකාරාම ප්‍රජා සංවර්ධන
පදතම (සංස්ථාගත කිරීමේ) පතත
වාද්දුව විවේකාරාම ප්‍රජා සංවර්ධන පදනම සංස්ථාගත කිරීම
සඳහා වූ පනතකි.

“ වාද්දුව විවේකාරාම ප්‍රජා සංවර්ධන පදනම” යනුවෙන් සඳහන් පූර්විකාව.
කරනු ලබන හා හඳුන්වනු ලබන පදනමක්, එකී පදනමේ සාමාජිකයන්
විසින් එකඟ වන ලද රිති අනුව, එකී පදනම හා සම්බන්ධ සියලු කාරණා
ඵලදායී ලෙස ක්‍රියාත්මක කිරීමේ හා කර ගෙන යාමේ කාර්යය සඳහා
මෙතෙක් කල් වාද්දුවෙහි පිහිටුවා තිබූ හෙයින් ද :

එකී පදනම පිහිටුවනු ලැබුවේ යම් පරමාර්ථ හා කාරණා සඳහා ද, ඒ
පරමාර්ථ හා කාරණා මෙතෙක් කල් එකි පදනම විසින් සාර්ථක ලෙස
ක්‍රියාත්මක කර හා ඉටු කර ඇති හෙයින් සහ එකී පදනම සංස්ථාගත
කරන ලෙස ඉල්ලා ඇති හෙයින්ද එකී ඉල්ලීම ඉටු කිරීම මහජන යහපත
පිණිස වන හෙයින්ද:

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-
1. මේ පනත 2008 අංක 25 දරන වාද්දුව විවේකාරාම ප්‍රජා ලුහුඩු නාමය.
සංවර්ධන පදනම (සංස්ථාගත කිරීමේ) පනත යනුවෙන් හඳුන්වනු ලැබේ.

2. (මෙහි මින් මතු '' පදනම ” යනුවෙන් සඳහන් කරනු ලබන ) වාද්දුව වාද්දුව විවේකාරාම
විවේකාරාම ප්‍රජා සංවර්ධන පදනමේ දැනට සාමාජිකයන්ව සිටින
තැනැත්තන් හා මෙයින් සංස්ථාපනය කරනු ලබන සංස්ථාවට මින් මතු
සාමාජිකයන් වශයෙන් ඇතුළත් කරනු ලබන තැනැත්තන්, මේ පනත
ආරම්භ වන දිනයේ සිට සහ ඉන් පසුව (මෙහි මින් මතු "සංස්ථාව”
යනුවෙන් සඳහන් කරනු ලබන) '' වාද්දුව විවේකාරාම ප්‍රජා සංවර්ධන
පදනම '' යන නාමය හා අභිධානය යටතේ අවිච්ඡින්න පැවැත්මක් ඇති
සංස්ථාවක් විය යුතු අතර, ඒ නාමයෙන් ඒ සංස්ථාව විසින් ද. එයට
විරුද්ධව ද නඩු පැවරීම හා නඩු පවරනු ලැබීම කළ හැකි ය. තව ද,
පොදු මුද්‍රාවක් තබා ගැනීමේ ද, එය පාවිච්චි කිරීමේ ද, ස්වකීය අභිමතය
පරිදි එය වෙනස් කිරීමේ ද, පූර්ණ බලය හා අධිකාරය සංස්ථාවට
ඇත්තේය.

3. සංස්ථාව පිහිටුවනු ලබන්නේ යම් පොදු
පොදු පරමාර්ථ පහත සඳහන් පරිදි විය යුතු යයි මෙයින් ප්‍රකාශ කරනු
ලැබේ :-

(අ) වාද්දුව විවේකාරාම විහාරස්ථානයේ කාර්යයන් සඳහා අවශ්‍ය
කරන ගොඩනැගිලි ඉදිකිරීම, සම්පාදනය කිරීම, පවත්වාගෙන
යාම සහ පාලනය කිරීම;

(ආ) බෞද්ධාගම අදහන්නා වූ පදනමේ දුප්පත්, අනාථ සහ රෝගී
සාමාජිකයන්ට වෛද්‍ය පහසුකම්, රෙදිපිළි සහ වාසස්ථාන
ලබාදීම ;

(ඇ) පදනමේ සාමාජිකයන් වන බෞද්ධාගම අදහන්නා වූ
යෞවනයන්ට ඔවුන්ගේ වෘත්තිය දක්ෂතාවයන් වැඩිදියුණු
කරගැනිමට සහ ස්වයංරැකියා ලබාගැනීමට හැකි කරවීම
සඳහා වෘත්තීය පුහුණු මධ්‍යස්ථාන සහ ආයතන පිහිටුවීම
ඒවා පිහිටුවා පවත්වාගෙන යාම සඳහා සහාය දැක්වීම ;

(ඈ) බෞද්ධ ධර්මය සහ බෞද්ධ සාරධර්ම පිළිබඳව
භික්ෂූන්වහන්සේලාට අධ්‍යාපනය ලබාදීම සහ ඒ අනුව තම
ජීවිත ගත කිරීමට ඔවුන් උනන්දු කරවීම;

(ඉ) සාමය නැංවීම සහ බෞද්ධ සමාජය තුළ ආගම්, ජාති,
ජනවාර්ගික සහ ජාතිවාදී සමගිය ඇති කිරිම ;

(ඊ) බෞද්ධාගම අදහන්නා වූ තැනැත්තන් උදෙසා දහම් පාසල්
සහ ළදරු පාසල් පිහිටුවා පවත්වා ගෙන යාම ;

(උ) බෞද්ධාගම අදහන්නා වූ තැනැත්තන්ගේ දැනුම ව්‍යාප්ත කිරීම
සඳහා පුස්තකාල, තොරතුරු සහ සම්පත් මධ්‍යස්ථාන පිහිටුවා
පවත්වාගෙන යාම ;

(ඌ) සංස්ථාවේ ඉහත කි පරමාර්ථ වැඩිදියුණු කිරීම සඳහා වූ
ප්‍රදර්ශන, දේශන, සම්මන්ත්‍රණ, වැඩමුළු, පන්ති, විවාද,
සාකච්ඡා හෝ වෙනත් යම් ක්‍රියාකාරකම් මගින් කාර්යයන්
ප්‍රවර්ධනය කිරීම, පිළියෙල කිරීම, සංවිධානය කිරීම සහ
පැවැත්වීම ; සහ

(එ) සංස්ථාවේ පරමාර්ථවලට සමාන පරමාර්ථ දරන වෙනත්
සමාගම්, සංවිධාන හෝ සමිති සමග සහයෝගයෙන් කටයුතු
කිරීම.

4. . (1) සංස්ථාවේ කටයුතු කළමනාකරණය කිරීම, පාලනය කිරීම
හා පරිපාලනය කිරීම, මේ පනතේ විධිවිධානවලට සහ 8 වන වගන්තිය
යටතේ සාදන ලද සංස්ථාවේ රීතිවලට යටත්ව එම රීතිවලට අනුකූලව
සභාපතිවරයා විය යුතු අනුශාසකවරයකුගෙන් සහ සංස්ථාවේ
සාමාජිකයන් අතුරෙන් තෝරා පත් කර ගනු ලබන යම් සාමාජික
සංඛ්‍යාවකින් සමන්විත (මෙහි මින් මතු “මණ්ඩලය” යනුවෙන් සඳහන්
කරනු ලබන) කළමනාකරණ මණ්ඩලයක් වෙත පැවරෙන්නේ ය.

(2) මේ පනත ක්‍රියාත්මක වීමේ දිනයට ඉහතින්ම වූ දිනයේ ධුර දැරූ
පදනමෙ අධ්‍යක්ෂ මණ්ඩලය සංස්ථාවේ ප්‍රථම මණ්ඩලය විය යුතු අතර,
ඒ මණ්ඩලය, සංස්ථාවේ ප්‍රථම වාර්ෂික මහා සහා රැස්වීම පවත්වනු
ලබන තෙක් ධුර දරන්නේ ය.

(1) තත්කාලයේ ධුර දරන්නා වූ වාද්දුව විවේකාරාම සංස්ථාවේ
විහාරස්ථානයේ විහාරාධිපති හිමි සංස්ථාවේ අනුශාසකවරයා අනුශාසකවරයා
විය යුතු අතර, සංස්ථාවේ සභාපතිවරයා ලෙස ද කටයුතු කළ යුතු ය.
(2) සංස්ථාවේ අනුශාසකවරයා අසනීපවීම, අබලතාවට පත්වීම හෝ
ශ්‍රී ලංකාවෙන් බැහැරව සිටීම නිසා ස්වකීය ධුරයේ කාර්ය ඉටු කිරීමට
තාවකාලිකව නොහැකි වන අවස්ථාවක, ඒ අනුශාසකවරයා වෙනුවට
සහ ඔහුගේ සියලු කාර්යයන් ඉටුකිරිමට අනුශාසකවරයාගේ ජ්‍යෙෂ්ඨ
ශිෂ්‍යයකු පත් කරනු ලැබිය යුතු ය.

6. (1) මණ්ඩලය විසින්, මේ පනත ක්‍රියාත්මක වූ දිනයේදී සංස්ථාවේ
සාමාජිකයකු වූ ද, සංස්ථාවේ ඉන්පසු යථා පරිදි ඇතුළත් කර ගනු
ලබන්නා වූ සෑම පුද්ගලයකුගේ ම නම ඇතුළත් කරනු ලැබිය යුතු
සාමාජික නාම ලේඛනයක් පවත්වාගෙන යාමට සැලැස්විය යුතු ය.

(2) නාම ලේඛනයෙහි පහත සඳහන් විස්තර, එනම් —
(අ) සංස්ථාවේ එක් එක් සාමාජිකයාගේ නම, ලිපිනය සහ
රැකියාව;
(ආ) සාමාජිකයාගේ නම, නාමලේඛනයෙහි ඇතුළත් කරන ලද
දිනය ;
(ඇ) යම් පුද්ගලයකු සංස්ථාවේ සාමාජිකයකු වීම අවසන් වූ දිනය,
ඇතුළත් විය යුතු ය.

7. මේ පනතේ සහ අදාළ වෙනත් යම් ලිඛිත නීතියක විධිවිධානවලට
යටත්ව, පහත සඳහන් බලතල ද ඇතුළුව, සංස්ථාවේ පරමාර්ථ සියල්ලම
හෝ ඉන් කිසිවක් හෝ ඉටුකිරීමට හෝ සාක්ෂාත් කිරීමට හෝ අවශ්‍ය
නොහොත් හිතකර සියලු ක්‍රියා, කාරණා හා දේ. කිරීමේ, ඉටු කිරීමේ සහ
ක්‍රියාත්මක කිරීමේ ද බලය සංස්ථාවට ඇත්තේ ය:—

(අ) මුදණයට ගැනිමට හා මුදලින් හෝ ද්‍රව්‍යවලින් ප්‍රදාන, ත්‍යාග
හෝ පරිත්‍යාග ලබා ගැනිමට ;

(ආ) සංස්ථාවට අයත් හෝ සංස්ථාව විසින් දරනු ලබන යම් ඉඩමක
යම් ගොඩනැගිල්ලක් හෝ ව්‍යුහයක් ඉදි කිරීම හෝ ඉදි කිරිමට
සැලැස්වීම;

(ඇ) විනිමය බිල්පත්, චෙක්පත්, පොරොන්දු නෝට්ටු සහ වෙනත්
ගණුදෙනු කළ හැකි සාධන පත්‍ර සෑදීමට, ලිවීමට, භාර
ගැනීමට, වට්ටම් කිරීමට, පිටසන් කිරීමට, ගණුදෙනු කිරිමට,
මිලට ගැනීමට, විකිණීමට හා නිකුත් කිරීමට සහ යම්
බැංකුවක, ජංගම, ඉතිරි කිරිමේ හා තැන්පතු ගිණුම විවෘත
කිරිමට, ක්‍රියාත්මක කිරීමට, පවත්වාගෙන යාමට හා ඒ ගිණුම්
වසා දැමීමට ;

(ඈ) සංස්ථාවේ කාර්ය සඳහා වහාම අවශ්‍ය නොවන යම් අරමුදල්
මණ්ඩලය විසින් සුදුසු යයි කල්පනා කරනු ලබන යම්
ආකාරයකින් ආයෝජනය කිරීම;

(ඉ) සංස්ථාවේ පරමාර්ථ සාක්ෂාත් කර ගැනිමෙහිලා අවශ්‍ය සියලු
ගිවිසුම්වලට හා එකඟවීම්වලට එළඹ. ගිවිසුම් හා එකඟවීම්
ඉටු කිරීම ;

(ඊ) සංස්ථාවේ නිලධරයන් සහ සේවකයන් පත් කිරීමට සේවයෙහි
නියුක්ත කිරීමට, සේවයෙන් පහ කිරිමට හෝ ඔවුන්ගේ සේවය
අවසන් කිරීමට සහ සංස්ථාව විසින් නිශ්චය කරනු ලබන
යම් වැටුප්, දීමනා සහ පාරිතෝෂික ඔවුන්ට ගෙවීම.

8. ( 1) පහත දැක්වෙන සියලුම කරුණු හෝ ඉන් කිසිවක් සඳහා
මේ පනතේ හෝ වෙනත් යම් ලිඛිත නීතියක විධිවිධානවලට අනනුකූල
නොවන රීති සංස්ථාවේ යම් මහා සභා රැස්වීමක දි ඊට පැමිණ ඡන්දය
දෙන සාමාජිකයන්ගෙන් තුනෙන් දෙකකට නොඅඩු බහුතර ඡන්දයෙන්
කලින් කල සංස්ථාව විසින් සෑදීම නීත්‍යනුකූල වන්නේ ය:—

(අ) සාමාජිකයන් වර්ග කිරීම, එක් එක් පන්තියට අයත්
සාමාජිකයන් විසින් ගෙවිය යුතු ගාස්තු, සාමාජිකයන් ඇතුළත්
කර ගැනිම, ඉවත්වීම, නෙරපිම හෝ ඉල්ලා අස්වීම;

(ආ) සංස්ථාවේ නිලධරයන්, තෝරා පත්කර ගැනීම, ඔවුන්ගේ ඉල්ලා
අස්වීම, ඔවුන් ධුරය හිස් කිරීම හෝ ඔවුන් ධුරයෙන් ඉවත්
කිරීම සහ ඔවුන්ගේ බලතල, කාර්ය හා කර්තව්‍ය ;

(ඇ) සංස්ථාවේ නිලධරයන්, අනුයෝජිතයන් සහ සේවකයන් පත්
කිරිම. ඔවුන් සේවයෙහි නියුක්ත කිරීම, ඔවුන් සේවයෙන්
නෙරපීම, ඔවුන්ගේ බලතල, කාර්ය, කර්තව්‍ය. චර්යාව සහ
ඔවුන්ට පාරිශ්‍රමික ගෙවීම;

(ඈ) අධ්‍යක්ෂ මණ්ඩලයේ, සංස්ථාවේ හෝ ඵහි යම් අනුකාරක
සභාවක රැස්වීම් කැඳවීමේ දී හෝ පැවැත්වීමේ දී අනුගමනය
කළ යුතු කාර්ය පටිපාටිය, එම රැස්වීම් කැඳවීම සහ
පැවැත්වීම, ඒවායේ පුරප්පාඩු පිරවීම, ඒ රැස්වීම් පිළිබඳ
දැන්වීම් සහ න්‍යාය පත්‍ර, ඒ රැස්වීම් සඳහා ගණපූරණය සහ
ඒ රැස්වීම්වල දී සාකච්ඡාවට භාජනය කළ යුතු කරුණු ;

(ඉ) අධ්‍යක්ෂ මණ්ඩලයේ සහ සංස්ථාවේ සාමාජිකත්වය සඳහා
සුදුසුකම් සහ නුසුදුසුකම් ;
(ඊ) සංස්ථාවේ දේපළ පරිපාලනය කිරිම හා කළමනාකරණය
කිරිම; සහ
(උ) සාමාන්‍යයෙන් සංස්ථාවේ කටයුතු කළමනාකරණය කිරිම සහ
එහි පරමාර්ථ මුදුන්පත් කර ගැනීම

(2) සංස්ථාවේ සියලු සාමාජිකයෝ (1) වන උපවගන්තිය යටතේ
සාදන ලද සංස්ථාවේ රීති වලට යටත් වන්නා හ.

9. (1) සංස්ථාවට එහිම අරමුදලක් තිබිය යුතු අතර, සංස්ථාව සඳහා
සහ වෙනුවෙන් භාර ගනු ලබන ත්‍යාග, රික්තවරණ පැවරීම්, පරිත්‍යාග,
සම්මාදම් මුදල්, දායක මුදල්, ගාස්තු හෝ ප්‍රදාන, වශයෙන් ලැබෙන
සියලු මුදල් මණ්ඩලය විසින් තිරණය කරනු ලබන පරිදි එක් බැංකුවක
හෝ බැංකු වැඩි ගණනක සංස්ථාවේ බැරට තැන්පත් කරනු ලැබිය
යුතු ය.

(2) සංස්ථාවේ දේපළ පුනරුත්ථාපනය කිරීම, වැඩිදියුණු කිරීම.
සංවර්ධනය කිරීම සහ සුරැකිම සඳහා යම් අගය ක්ෂයවීමේ අරමුදලක්,
සංචිතයක් හෝ නිදන් අරමුදලක් සංස්ථාව විසින් පිහිටුවනු ලැබිය
හැකි ය.

(3 ) මේ පනත යටතේ ස්වකීය බලතල, කාර්යය සහ කර්තව්‍ය
ක්‍රියාත්මක කිරීමේ දී සහ ඉටු කිරීමේ දී හා කිරීමේ දි සංස්ථාව විසින්
දරන ලද සියලු වියදම් කිසිවක් පියවීමට අවශ්‍ය සියලු මුදල් අරමුදලින්
ගෙවනු ලැබිය යුතු ය.

(4) කවර හෝ ආකාරයකින් ලබා ගනු ලැබූව ද, සංස්ථාවේ මුදල් හා
දේපළ හුදෙක් මෙහි දක්වා ඇති පරමාර්ථ, ප්‍රවර්ධනය කිරීම අරභයා
යොදා ගනු ලැබිය යුතු අතර, ඒ මුදල්වලින් හෝ දේපළවලින් කිසිම
කොටසක් සංස්ථාවේ සාමාජිකයන් වෙත, කෙළින් ම හෝ නොඑසේම,
ලාභාංශ හෝ ප්‍රසාද මුදල් වශයෙන් හෝ අන්‍යාකාරයකින් ගෙවීම හෝ
හෝ පැවරීම, කරනු නොලැබිය යුතු ය.

10. ( 1) සංස්ථාවේ මුදල් වර්ෂය ලිත් වර්ෂය විය යුතු ය.
(2) සංස්ථාව විසින් එහි ආදායම සහ වියදම්, වත්කම් සහ බැරකම්
සහ සංස්ථාවේ වෙනත් සියලු ගණුදෙනු පිළිබඳව නිසි ගිණුම් තබාගැනිමට
කටයුතු සැලැස්විය යුතු ය.

(3) සංස්ථාවේ ගිණුම්, මණ්ඩලය විසින් පත්කරන ලද සුදුසුකම්ලත්
විගණකවරයකු විසින් සෑම වර්ෂයකම යටත් පිරිසෙයින් එක් වරක් හෝ
පරික්ෂා කොට විගණනය කරනු ලැබිය යුතු ය.

(4) මේ වගන්තියේ ‘සුදුසුකම්ලත් විගණකවරයා’ යන්නෙන් -
(අ) ශ්‍රී ලංකා වරලත් ගණකාධිකාරින්ගේ ආයතනයේ
හෝ
නිතියෙන් පිහිටුවන ලද වෙනත් යම් ආයතනයක හෝ
සාමාජිකයකු වූ ද, ගණකාධිකාරිවරයකු වශයෙන් වෘත්තියෙහි
යෙදීමට ඒ ආයතනයේ සභාව විසින් නිකුත් කරන ලද
සහතිකයක් දරන්නා වූ ද තැනැත්තෙක්; හෝ

(ආ) යම් ගණකාධිකාරී සමාගමක එක් එක් නේවාසික හවුල්කරු
 ශ්‍රි ලංකා වරලත් ගණකාධිකාරින්ගේ ආයතනයේ
නීතියෙන් පිහිටුවන ලද වෙනත් යම් ආයතනයක
සාමාජිකයකුව සිටින්නේ ද එමෙන්ම ගණකාධිකාරිවරයකු
වශයෙන් වෘත්තියේ යෙදීම සඳහා එකී ආයතනයේ සභාව
විසින් නිකුත් කරන ලද සහතිකයක් දරන්නේ ද එවැනි වරලත්
ගණකාධිකාරී සමාගමක්, අදහස් වේ.

11. මේ පනත ක්‍රියාත්මකවීම ආරම්භ වන දිනයට පෙරාතුව ම වූ
දිනයේදී පැවති පදනමෙහි සියලු ණය සහ බැරකම් ද මෙයින් සංස්ථාපනය
කරනු ලබන සංස්ථාව විසින් ගෙවා නිදහස් කරනු ලැබිය යුතු අතර,
ඵදිනට පදනමට අයවිය යුතු හෝ ගෙවිය යුතු හෝ සියලු ම ණය සහ
දායක මුදල් සහ සම්මාදම් මුදල් මේ පනතේ කාර්ය සඳහා සංස්ථාවට
ගෙවනු ලැබිය යුතු ය.

12. යම් මිලට ගැනිමක්, ප්‍රදානයක්, ත්‍යාගයක් හෝ බදුදීමේ යම්
සාධන පත්‍රයක් මත හෝ ඒ ප්‍රකාර නැතහොත් අන්තිම කැමති පත්‍රයකින් දේපළ දැරිය හැකි
දේපළ බැහැර කිරීමක් මත හෝ ඒ ප්‍රකාර හෝ අන්‍යාකාරයකින් චංචල
හෝ නිශ්චල යම් දේපළක් අත්කර ගැනිමට සහ දැරීමට නිතියෙන්
සංස්ථාවට බලය හා හැකියාව ඇති අතර, ඒ සියලු දේපළ 8 වන වගන්තිය
යටතේ සාදන ලද සංස්ථාවේ රීතිවලට යටත්ව ද, (හාරවලට අදාළ යම්
ලිඛිත නීතියක විධිවිධානවලට හෝ අදාළ සාධන පත්‍රයේ හෝ දේපළ
බැහැර කිරීමේ අන්තිම කැමති පත්‍රයේ විධිවිධානවලට යටත්ව,) ඒ දේපළ
විකිණීමට, උකස් කිරීමට, බදුදීමට, හුවමාරු කිරීමට, අන්‍යාකාරයකින්
බැහැර කිරීමට ද, පූර්ණ බලය ඇතිව, මේ පනතේ කාර්ය සඳහා සංස්ථාව
විසින් ඒ සියලු දේපළ දැරිය යුතු ය.

13. සභාපති සහ භාණ්ඩාගාරික හෝ මණ්ඩලය විසින් නිසි ලෙස
බලය දෙන ලද වෙනත් යම් තැනැත්තකු ඉදිරිපිට දී මිස, සංස්ථාවේ
මුද්‍රාව කිසිදු සාධන පත්‍රයකට නොතැබිය යුතු අතර, තමන් පැමිණ සිටි
බවට ලකුණක් වශයෙන් ඔවුන් විසින් ඒ සාධන පත්‍රයේ තම නම අත්සන්
කළ යුතුය. එසේ කරනු ලබන අත්සන් කිරිමක් සාක්ෂිකරුවකු වශයෙන්
යම් තැනැත්තකු කළ අත්සනකට පරිබාහිරව විය යුතු ය.

14. සංස්ථාවේ කිසිම සාමාජිකයකු, සංස්ථාවේ ණය සහ බැරකම් සාමාජිකයන්ගේ
නිදහස් කිරීමේ කාර්යය සඳහා හෝ වෙනත් යම් කාර්යයක් සඳහා හෝ
ඔහුගෙන් සංස්ථාවට අයවිය යුතු සාමාජික ගාස්තුවල ප්‍රමාණය ඉක්මවන
දායක මුදලක් ගෙවීමට යටත් නොවිය යුතු ය.

15. සංස්ථාව විසුරුවා හරිනු ලැබූ විට, එහි සියලු ණය සහ බැරකම්
ගෙවා, සමථයකට පත් කරනු ලැබීමෙන් පසු කවර හෝ යම් දේපළක්
ඉතිරි වේ නම්, ඒ දේපළ සංස්ථාවේ සාමාජිකයන් අතර බෙදා දෙනු
නොලැබිය යුතු අතර, සංස්ථාවේ පරමාර්ථවලට සමාන පරමාර්ථ ඇත්තා
වූ ද යම් ආදායමක් හෝ ලාභ කිසිවක් තම සාමාජිකයන් අතර බෙදා දීම
රීති මගින් තහනම් කරනු ලැබ ඇත්තා වූ ද වෙනත් ආයතනයකට හෝ
ආයතන වලට ඒ දේපළ දීම හෝ පැවරීම කරනු ලැබිය යුතු ය.

16. ජනරජයේ හෝ යම් රාජ්‍ය මණ්ඩලයක හෝ සංස්ථාවක හෝ
වෙනත් යම් තැනැත්තකුගේ අයිතිවාසිකම්වලට මේ පනතෙහි ඇතුළත්
කිසිවකින් හානියක් හෝ බලපෑමක් නොවිය යුතු ය.

17. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්. එවිට සිංහල භාෂා පාඨය
බලපැවැත්විය යුතු ය.